**Szelevény Község Önkormányzat Képviselő-testületének 6/2017.(V.31.) önkormányzati rendelete**

**a hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése engedélyezésének szabályairól és a többletszolgáltatás ellentételezéseként az önkormányzat részére, valamint az anyakönyvvezető részére fizetendő díj mértékéről.**

Szelevény Községi Önkormányzatának Képviselő-testülete az anyakönyvi eljárásról szóló 2010. évi I. törvény 96. §-ában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**Általános rendelkezések**

**1.** **§** E rendelet hatálya kiterjed Szelevény Községi Önkormányzat (a továbbiakban: Önkormányzat) illetékességi területén történő házasságkötések és bejegyzett élettársi kapcsolatok létesítésére.

**2. §**(1) E rendelet alkalmazásában:

a)  hivatali helyiség: a Szelevényi  Polgármesteri Hivatal házasságkötő terme, mely 5476. Szelevény, Kossuth út 04. szám alatt található;

b) hivatali munkaidő: a Tiszasasi Közös Önkormányzati Hivatal Szervezeti és Működési Szabályzatában meghatározott munkarend.

**A hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése engedélyezésének szabályai**

**3. §** (1) A hivatali munkaidőn kívül történő házasságkötés vagy bejegyzett élettársi kapcsolat létesítése munkaszüneti nap kivételével pénteken 14 órától 19 óráig és szombaton 10 órától 19 óráig tartható.

(2) A hivatali munkaidőn kívül történő házasságkötés vagy bejegyzett élettársi kapcsolat létesítése különösen méltányolható esetben az (1) bekezdésben meghatározott időpontoktól eltérő időpontban is tartható.

**4. §** (1) A hivatali  helységen kívül történő házasságkötés vagy bejegyzett élettársi kapcsolat létesítése csak olyan helyszínen tartható, ahol az  anyakönyvvezető  megelőzőleg  meggyőződött arról, hogy a helyszínen  a házasságkötés vagy a bejegyzett élettársi kapcsolat létesítése  ünnepélyes és méltó körülmények között megtartható, valamint az anyakönyvi alapiratok és a személyes adatok védelme biztosított.

(2) A hivatali  helységen kívül történő házasságkötés vagy bejegyzett élettársi kapcsolat létesítése lebonyolításakor az anyakönyvi alapiratok biztonságos szállításáért és épségéért az anyakönyvvezető felel.

**5. §** (1) A 3.§-ban és  4. §-ban foglaltak szerinti hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése esetén kérelmet szükséges benyújtani, mely kérelemről a jegyző - az anyakönyvvezető javaslatának figyelembe vételével - a kérelem benyújtásától számított 8 napon belül dönt.

(2) Hivatali helyiségen kívüli házasságkötés és bejegyzett élettársi kapcsolat létesítésének engedélyezése során figyelemmel kell lenni a már előjegyzésbe vett ilyen jellegű eseményeket.

**Fizetendő díj mértéke**

**6. §** Hivatali helyiségen kívül, valamint a hivatali munkaidőn kívül történő házasságkötés és bejegyzett élettársi kapcsolat létesítése ellentételezéseként díjat nem kell fizetni.

**Az anyakönyvvezető díjazása**

**7.§** A hivatali munkaidőn kívül történő házasságkötésben közreműködő anyakönyvvezetőt   a közszolgálati tisztviselőkről szóló törvényben meghatározott szabadidő   illeti meg.